Manchester United mistennija jċedu lil David De Gea Manchester United huma ppreparati li jnaqqsu b'mod sostanzjali l-paga ta' David De Gea hekk kif iħarsu li jċedu lill-goalkeeper Spanjol fis-sajf. Il-goalkeeper numru wieħed ta' Man Utd, De Gea jinsab taħt theddida minn Dean Henderson, u Ole Gunnar Solskjaer afferma li ħadd m'għandu postu garantit bejn il-lasti tar-Red Devils għall-bqija tal-istaġun. L-ex goalkeeper ta' Atletico Madrid fil-biċċa l-kbira żamm lil Henderson barra mit-team fil-Premier League dan l-istaġun, iżda bl-iżvilupp ta' dan tal-aħħar mifhum bħala prijorità għas-sidien ta' Manchester United, De Gea mistenni jħalli l-club fis-sajf. Madankollu, De Gea għad fadallu sentejn fil-kuntratt tiegħu ma' Manchester United, u r-Red Devils se jkollhom joħorġu biċċa kbira mill-paga li jifdal ta' £350k fil-ġimgħa biex iċeduh dan is-sajf. Sergio Romero, Lee Grant u Joel Pereira jistgħu jsegwu lil De Gea barra minn Old Tarfford, peress li l-sidien ta' Manchester United huma ddisprati li jnaqqsu l-kont tal-paga tagħhom. De Gea, li huwa maħsub li huwa stmat għal £50 miljun minn Manchester Utd, kien marbut ma' ritorn ma' Atletico u ċaqliq ma' Paris Saint-Germain jekk iż-żmien tiegħu f'Old Trafford jasal fi tmiemu fis-sajf.